2 priedas. Pirkimo sutarties projektas

**Pirkimo sutartis [CPO LT pirkimo numeris]**

[UŽSAKOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau – UŽSAKOVAS), ir

[RANGOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau – RANGOVAS),

toliau kartu vadinami Šalimis, vadovaudamiesi dinaminės pirkimo sistemos „Elektros energijos kaupimo įrenginių, įskaitant projektavimo paslaugas ir įrengimo darbus, centralizuotas viešasis pirkimas, taikant dinaminę pirkimo sistemą“ Nr. **640393** įvykusiu rangos darbų su projektavimo paslaugomis konkrečiu pirkimu, sudarome šią rangos darbų sutartį (toliau – Pirkimo sutartis):

# Bendrosios nuostatos

## Pirkimo sutartyje naudojamos sąvokos:

## CPO LT – Viešoji įstaiga CPO LT, atliekanti prekių, paslaugų ar darbų viešųjų pirkimų procedūras kitų perkančiųjų organizacijų naudai.

## Elektroninis katalogas – CPO LT valdoma ir tvarkoma informacinė sistema, kurioje vykdomi užsakymai. Interneto adresas http://www.cpo.lt.

## Darbai – RANGOVO pagal Pirkimo sutartį atliekamos Projekto parengimo (įskaitant statybą leidžiančio dokumento gavimą, kai taikoma), projekto vykdymo priežiūros (kai taikoma) paslaugos ir rangos darbai, atliekami pagal Projektą.

## Darbų kaina - RANGOVUI mokėtina kaina už visus Darbus, lygi RANGOVO pasiūlyme (Pirkimo sutarties priede Nr. 1) nurodytai kainai su visais mokesčiais ir PVM.

## Pradinės Pirkimo sutarties vertė – Pirkimo sutarties kaina be PVM, lygi RANGOVO pasiūlymo kainai be PVM, nurodytai Pirkimo sutarties priede Nr. 1 už visą perkamų Darbų apimtį.

## Projektas – vienas iš šių dokumentų: Elektros energijos kaupimo įrenginio techninis darbo projektas, paprastojo remonto aprašas ar statybos projektas. Projektas turi būti rengiamas pagal UŽSAKOVO pateiktą projektavimo (techninę) užduotį (specifikaciją), privalomuosius statinio projekto rengimo dokumentus, vadovaujantis Lietuvos Respublikos statybos įstatymu (aktualia redakcija), statybos techniniais reglamentais (aktualia redakcija) ir kitais Lietuvos Respublikoje galiojančiais teisės aktais (aktualiomis redakcijomis), reglamentuojančiais projektavimo paslaugų atlikimą.

## Statybos rangos darbų pradžia – diena, kai RANGOVAS gavo visus reikalingus dokumentus (parengtą, suderintą, ekspertuotą (jei privaloma) ir UŽSAKOVO patvirtintą Projektą, išduotą statybą leidžiantį dokumentą, pasirašytą statybvietės perdavimo ir priėmimo aktą) ir UŽSAKOVAS paskiria techninį prižiūrėtoją (kai taikoma).

## Statybos rangos darbų pabaiga – momentas, kai užbaigti visi Pirkimo sutartyje ir Techninėje specifikacijoje numatyti statybos rangos darbai, ištaisyti defektai, jei privaloma – užpildytas statybos darbų žurnalas, pateikti medžiagų sertifikatai ir atitikties deklaracijos, Defektų ištaisymo garantiniu laikotarpiu užtikrinimas, kita išpildomoji dokumentacija ir pasirašytas atliktų statybos rangos darbų aktas ir RANGOVO atliktų statybos rangos darbų perdavimo UŽSAKOVUI aktas bei UŽSAKOVUI perduoti visi statybos užbaigimui reikalingi dokumentai, kuriuos teisėtai turi saugoti UŽSAKOVAS taip pat išduotas Valstybinės energetikos reguliavimo tarybos leidimas gaminti elektros energiją (kai taikoma).

## UŽSAKOVAS, sudarydamas Pirkimo sutartį su RANGOVU, patvirtina kad turi teisę bei visus reikalingus įgaliojimus sudaryti su RANGOVU Pirkimo sutartį dėl Darbų atlikimo trečiųjų asmenų nuosavybėje ir intervencijos į ją tiek, kiek tai yra būtina Darbams atlikti.

# Pirkimo sutarties dalykas

## Pirkimo sutartimi RANGOVAS įsipareigoja UŽSAKOVUI parengti užsakymo metu UŽSAKOVO pateiktoje projektavimo (techninėje) užduotyje (specifikacijoje) nurodytų darbų Projektą, įskaitant projektavimo (techninėje) užduotyje (specifikacijoje) ir/ar statybą ir projektavimą reglamentuojančių teisės aktų reikalavimuose nurodytų tyrimų atlikimą, UŽSAKOVUI įgaliojus, privalomųjų projekto rengimo dokumentų gavimą, statybą leidžiančio dokumento, jei jis privalomas, gavimą (UŽSAKOVUI įgaliojus) pagal šių paslaugų teikimą reglamentuojančių teisės aktų reikalavimus, vykdyti Projekto vykdymo priežiūrą, jei ji atliekama, Projekto pagal ekspertizės pastabas ištaisymą, jei ekspertizė atliekama , pagal parengtą ir su UŽSAKOVU suderintą Projektą atlikti statybos rangos darbus, o UŽSAKOVAS įsipareigoja priimti tinkamai (kokybiškai) atliktus Darbus ir sumokėti už jas Pirkimo sutartyje aptartomis sąlygomis ir tvarka.

## Darbų atlikimo vieta – [statybos objekto adresas ].

# Pirkimo sutarties kaina

## Pirkimo sutartis yra fiksuotos kainos kainodaros sutartis. Pirkimo sutarties kaina yra lygi RANGOVO pasiūlyme nurodytai kainai (priedas Nr.1), ją sudaro Darbų kaina.

## Darbų kaina sumokama RANGOVUI už visus Pirkimo sutartyje numatytus Darbus. Faktinių Darbų kiekių neatitikimas projektiniams Darbų kiekiams (nustatytiems suderintame techniniame darbo projekte) priskiriamas RANGOVO rizikai. Šalys susitaria, kad atsiradę papildomi, Pirkimo sutartyje nenumatyti, Darbai atliekami tik pasirašius raštišką susitarimą su UŽSAKOVU.

## Į Darbų kainą įeina išlaidos, susijusios su Projekto parengimu (įskaitant Projekto vykdymo priežiūra), darbo jėgos, mechanizmų ir medžiagų kaina, mokesčiai, draudimo, transportavimo, techninės dokumentacijos statybos užbaigimo komisijai parengimo išlaidos, (išpildomoji dokumentacija ar kiti reikiami dokumentai) ir visos kitos, RANGOVUI pagal Lietuvos Respublikos įstatymus ir kitus teisės aktus bei Pirkimo sutartį priklausančios išlaidos.

## Darbų kaina apima ir tuos darbus bei paslaugas, kurie nors ir nebuvo tiesiogiai nustatyti pirkimo dokumentuose ir Pirkimo sutartyje, bet yra būtini Pirkimo sutarčiai įvykdyti, o RANGOVAS turėjo ir galėjo juos numatyti ir įvertinti dar iki pasiūlymų pateikimo termino pabaigos.

## Į Pirkimo sutarties kainą įtrauktas visas už Darbus ir Paslaugas numatytas užmokestis ir RANGOVAS neturi teisės reikalauti padengti jokių išlaidų, viršijančių Darbų kainą, jeigu dėl to nebuvo atskiro rašytinio Šalių susitarimo.

## PVM mokamas pagal galiojančius Lietuvos Respublikos teisės aktus bei tarptautinius susitarimus, susijusius su Pirkimo sutarties vykdymu.

## Pirkimo sutarties vykdymo laikotarpiu Pirkimo sutarties kaina perskaičiuojama (didinama ar mažinama) pasikeitus (padidėjus ar sumažėjus) PVM tarifui ir esant 3.8 punkte nurodytam atvejui. Raštiškai patvirtinus UŽSAKOVUI bei RANGOVUI ir ne vėliau kaip iki atitinkamų Darbų ar jų dalies perdavimo–priėmimo akto pasirašymo dienos, perskaičiuojami tik tų Darbų kaina, kuriai turėjo įtakos pasikeitęs PVM tarifas ir tik pasikeitusio mokesčio dydžiu.

## Darbų kainos perskaičiavimą dėl pasikeitusio (padidėjusio ar sumažėjusio) PVM tarifo inicijuoja RANGOVAS, kreipdamasis į UŽSAKOVĄ raštu, pateikdamas konkrečius skaičiavimus dėl pasikeitusio mokesčio tarifo įtakos Darbų kainai. UŽSAKOVAS taip pat turi teisę inicijuoti Darbų kainos perskaičiavimą dėl pasikeitusio (padidėjusio ar sumažėjusio) PVM tarifo.

## Kainos perskaičiavimas įforminamas Šalių pasirašomu protokolu/susitarimu, kuriame užfiksuojama perskaičiuota Darbų kaina ir šio perskaičiavimo įsigaliojimo sąlygos.

## Pirkimo sutarties kainos ir Pradinės Pirkimo sutarties vertės perskaičiavimas dėl kitų mokesčių pasikeitimo nebus atliekamas.

3.11. Pirkimo sutarties vykdymo laikotarpiu, Pirkimo sutarties kaina ir Pradinės Pirkimo sutarties vertė peržiūrima (didinama ar mažinama) šiais atvejais ir tokia tvarka:

3.11.1. Bet kuri Sutarties šalis Sutarties galiojimo metu turi teisę inicijuoti Sutartyje numatytos Pirkimo sutarties kainos (perskaičiuojama tik ta Pirkimo sutarties kainos dalis, kuri neapmokėta RANGOVUI) perskaičiavimą (keitimą) ne anksčiau kaip po 3 (trijų) mėnesių nuo Pirkimo sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*). Pirkimo sutarties kaina privalo būti perskaičiuota gavus bet kurios sutarties šalies prašymą, jeigu Statybos sąnaudų medžiagų ir gaminių elemento kainų pokytis (k), apskaičiuotas kaip nustatyta 3.11.4 punkte, viršija 5 procentus Atlikdamos perskaičiavimą Šalys vadovaujasi Lietuvos Statistikos departamento viešai Oficialiosios statistikos portale paskelbtais Rodiklių duomenų bazės duomenimis (informacija skelbiama kas mėnesį), iš kitos Šalies nereikalaudamos pateikti oficialaus Lietuvos Statistikos departamento ar kitos institucijos išduoto dokumento ar patvirtinimo.

3.11.2. Kainos perskaičiavimas įforminamas Sutarties šalių pasirašomu dvišaliu susitarimu, kuriame užfiksuojama perskaičiuota kaina, ir kuris tampa neatskiriama šios Sutarties dalimi. Susitarimas dėl kainos perskaičiavimo pasirašomas ne vėliau kaip per 10 (dešimt) darbo dienų nuo prašymo perskaičiuoti kainą gavimo dienos. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Pirkimo sutarties kainą.

3.11.3. Perskaičiuota kaina taikoma neapmokėtai Pirkimo sutarties kainos daliai ir užsakymams, pateiktiems po to, kai Šalys sudaro susitarimą dėl kainos perskaičiavimo.

3.11.4. Nauja kaina apskaičiuojama pagal formulę:

a1 = a + (k/100 x a), kur

a – kaina (Eur be PVM)) (jei ji jau buvo perskaičiuotas, tai po paskutinio perskaičiavimo).

a1 – perskaičiuota (pakeista) kaina (Eur be PVM)

k – Pagal Statybos sąnaudų medžiagų ir gaminių elemento kainų indeksą apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k = ind(naujausias)/ ind(pradžia) x 100 – 100, (proc.), kur

ind(naujausias) – kreipimosi dėl kainos perskaičiavimo išsiuntimo kitai šaliai datai naujausias paskelbtas Statybos sąnaudų medžiagų ir gaminių elemento kainų indeksas.

ind(pradžia) – laikotarpio pradžios datos (mėnesio) Statybos sąnaudų medžiagų ir gaminių elemento kainų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

3.11.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinamas iki dviejų skaitmenų po kablelio.

3.11.6. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas.

# Pirkimo sutarties Darbų atlikimo terminai

## Darbai turi būti atlikti per [skaičiais] mėnesių nuo Pirkimo sutarties įsigaliojimo dienos.

## Statybą leidžiančio dokumento gavimo trukmė ir atitinkamo projekto ekspertizės atlikimo trukmė į Darbų trukmę neįskaičiuojamos ir Darbų atlikimo terminas pratęsiamas žemiau nurodyta tvarka apskaičiuotai trukmei:

## Statybą leidžiančio dokumento gavimo trukmė skaičiuojama nuo dienos, kai savivaldybės administracijos įgaliotas valstybės tarnautojas IS „Infostatyba“ prašymą pažymi kaip priimtą, iki dienos, kai prašymo pateikėjas automatiškai informuojamas el. paštu apie statybą leidžiančio dokumento išdavimą.

## Projekto ekspertizės trukmė skaičiuojama nuo dienos, kai RANGOVAS perdavė parengtą Projektą, kurio sprendiniams UŽSAKOVAS pritarė, UŽSAKOVUI ekspertizei atlikti iki ekspertizės išvados, kad atitinkamą projektą rekomenduojama tvirtinti ar jam pritarti, gavimo dienos. Atitinkamo projekto pataisymas pagal ekspertizės privalomąsias pastabas turi būti atliktas per protingą terminą, bet ne ilgiau, kaip per 20 dienų.

## Darbų atlikimo terminas, numatytas Pirkimo sutarties 4.1 punkte, raštišku Šalių susitarimu gali būti pratęsiamas ir (ar) Darbų vykdymas sustabdomas esant ne nuo RANGOVO priklausančioms aplinkybėms, dėl kurių negalėjo būti atliekami Darbai, terminui, kol išnyks šios aplinkybės. Darbų atlikimo termino pratęsimas ir (ar) sustabdymas galimas esant bent vienam iš šių atvejų:

## UŽSAKOVAS nevykdo ir (ar) netinkamai vykdo Pirkimo sutartimi jam nustatytus įsipareigojimus ir todėl RANGOVAS negali vykdyti Darbų iš dalies arba pilnai (kaip numatyta Pirkimo sutarties 8.2.1, 8.2.2, 8.2.3., 8.2.6., 8.2.7 ir 8.2.8 punktuose), arba

## UŽSAKOVO RANGOVUI pateikiami nurodymai turi įtakos RANGOVO Darbų atlikimo terminams, kai siekiama apginti trečiųjų asmenų ir (ar) pastato savininkų ir (ar) naudotojų teisėtus interesus, įvykus inžinerinių tinklų avarijai, iškilus grėsmei pastato savininkams ir (ar) naudotojams ir pastato namo konstrukcijai (-oms); arba

## išskirtinai nepalankios klimato sąlygos technologiniam procesui vykdyti (išskirtinai nepalankiomis sąlygomis nelaikomos tokios klimatinės sąlygos, kurių galima tikėtis pagal vietos klimatines sąlygas), arba

## valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini UŽSAKOVUI ir (arba) UŽSAKOVO samdomiems tretiesiems asmenims RANGOVUI trukdo laiku atlikti Darbus; arba

## įsigyjamos papildomos projektavimo paslaugos, papildomi darbai, be kurių negalima užbaigti Pirkimo sutarties.

## Jeigu RANGOVAS mano, kad atsirado objektyvus pagrindas (kaip numatyta Pirkimo sutarties 4.3 punkte) pratęsti ir (ar) stabdyti Darbų atlikimo terminą, tai RANGOVAS privalo raštu per 2 darbo dienas nuo įvykio ar aplinkybių atsiradimo pranešti UŽSAKOVUI, nurodydamas įvykį arba aplinkybes, dėl ko RANGOVAS negali vykdyti ar tinkamai vykdyti Darbų pagal Pirkimo sutartį.

## Darbus RANGOVAS vykdo pagal Užsakytų darbų sąraše nurodytus terminus, kurie gali būti Šalių raštišku susitarimu detalizuojami.

## Darbų atlikimo termino pratęsimas ir (ar) sustabdymas nustatomas UŽSAKOVO ir RANGOVO rašytiniu papildomu susitarimu prie Pirkimo sutarties.

## Iki statybos rangos darbų pradžios RANGOVAS privalo parengti visus statybos rangos darbų atlikimui reikalingus dokumentus (Projektą, jei būtina – lokalines sąmatas, kuriose numatytos sumos atitinka Pirkimo sutartyje numatytą statybos rangos darbų kainą ir kitus reikalingus dokumentus) ir tinkamai pasirengti statybos rangos darbų atlikimui.

## Pastebėtų Darbų trūkumų ar defektų šalinimas neprailgina Pirkimo sutartyje nustatyto galutinio Darbų atlikimo termino. Visas pretenzijas UŽSAKOVAS pareiškia Darbų priėmimo ir perdavimo momentu, o jeigu jis to nepadaro, tai vėlesnis UŽSAKOVO papildomų pretenzijų pareiškimas dėl akivaizdžių Darbų trūkumų negali būti priežastis, kuria remiantis UŽSAKOVAS gali atsisakyti priimti Darbus ir (ar) už juos nemokėti.

## Bendras pratęsimų ir sustabdymų terminas negali būti ilgesnis kaip 6 mėn.

## Jei UŽSAKOVAS sustabdo Darbų vykdymą daugiau nei 60 (šešiasdešimt) dienų ne dėl RANGOVO kaltės ir ne dėl aplinkybių, kurių atsiradimo rizika tenka RANGOVUI, RANGOVAS gali rašytiniu pranešimu pareikalauti leidimo atnaujinti Darbų vykdymą per 30 (trisdešimt) dienų, o tokio leidimo negavęs Pirkimo sutartį nutraukti apie tai raštu pranešdamas Užsakovui Pirkimo sutartyje nustatyta tvarka.

## RANGOVAS turi teisę užbaigti Darbus anksčiau sutarto termino.

# Atliktų Darbų perdavimo ir priėmimo bei apmokėjimo tvarka

## RANGOVAS privalo perduoti UŽSAKOVUI parengtą ir suderintą Projekto [įkeliamas UŽSAKOVO kataloge nurodytas skaičius] vnt. popierinių bylų egzempliorių ir 1 (vieną) bylą elektroninėje laikmenoje. Atliktų projektavimo paslaugų priėmimas atliekamas pasirašant atliktų paslaugų perdavimo–priėmimo aktą. RANGOVAS privalo erleisti visas autoriaus turtines teises, numatytas Lietuvos Respublikos autorių teisių ir gretutinių teisių įstatyme, į visą projektinę dokumentaciją ir (arba) jos pavienes dalis, suteikiant teisę UŽSAKOVUI disponuoti kūriniais jo nuožiūra ir (arba) kitaip realizuoti turtines teises, įgytas Pirkimo sutarties pagrindu. Šalys nurodo ir susitaria, kad šiame punkte nurodytos autoriaus turtinės teisės bus laikomos perleistomis UŽSAKOVUI, kai atitinkamą projektinę dokumentaciją arba jos dalį RANGOVAS perduos UŽSAKOVUI ir UŽSAKOVAS už atliktus Darbus sumokės Pirkimo sutartyje nustatyta tvarka. RANGOVAS nurodo ir patvirtina, kad UŽSAKOVAS neprivalo sumokėti RANGOVUI papildomai už šiame punkte nurodytas perleistas RANGOVAS turtines teises į kūrinius (projektinę dokumentaciją ir pavienes jos dalis). Šiame punkte nurodytas asmeninių turtinių teisių perleidimas neribojamas Lietuvos Respublikos teritorija.

##  RANGOVUI už tinkamai atliktus statybos rangos darbus yra sumokama ne daugiau kaip 95 % (devyniasdešimt penki procentai) atliktų Darbų kainos. Likusieji 5 % (penki procentai) sumokami po RANGOVO atliktų statybos rangos darbų perdavimo UŽSAKOVUI akto pasirašymo dienos, UŽSAKOVUI gavus Defektų ištaisymo garantiniu laikotarpiu užtikrinimą arba sulaikius mokėjimą visam garantiniam Defektų ištaisymo laikotarpiui – Pirkimo sutarties 7.4 punkte nustatyta tvarka.

## Darbų perdavimas ir priėmimas atliekamas visiškai užbaigus statybos rangos darbus ir Pirkimo sutartimi bei teisės aktų nustatyta tvarka perdavus techninę – išpildomąją dokumentaciją. RANGOVAS prieš 5 (penkias) darbo dienas iki numatomos visų statybos rangos darbų pabaigos praneša UŽSAKOVUI raštu apie pasirengimą galutinai perduoti statybos rangos darbus pateikdamas pasirašytą RANGOVO atliktų statybos rangos darbų perdavimo UŽSAKOVUI aktą. UŽSAKOVAS organizuoja galutinį statybos rangos darbų priėmimą ne vėliau kaip per 5 (penkias) darbo dienas nuo RANGOVO pranešimo gavimo dienos ir per kitas 5 (penkias) darbo dienas pasirašo RANGOVO atliktų statybos rangos darbų perdavimo UŽSAKOVUI aktą arba tuo pačiu terminu pareiškia raštu Pirkimo sutarties nuostatomis pagrįstas pretenzijas. Šis terminas iki 10 (dešimt) darbo dienų gali būti atidedamas, jeigu UŽSAKOVAS pagrįstai ir motyvuotai pareikalauja papildomos arba detalizuotos informacijos apie atliktus statybos rangos darbus ar naudotas medžiagas. Ištaisius statybos rangos darbų defektus, statybos rangos darbai nedelsiant pakartotinai pateikiami priimti.

## RANGOVAS privalo visus statybos rangos darbus, kurie bus paslėpti kitais statybos rangos darbais ir konstrukcijomis (vadinamuosius „paslėptus Darbus“), pateikti UŽSAKOVO priėmimui, įspėjęs jį apie tai mažiausiai prieš vieną darbo dieną, bei tinkamai įforminti paslėptų darbų aktą.

## Jeigu bet kuriuo Pirkimo sutarties vykdymo metu paaiškėja, kad atlikti statybos rangos darbai neatitinka Pirkimo sutartyje ar jos prieduose nustatytų kokybės reikalavimų, naudotos prastesnės kokybės medžiagos, nukrypta nuo techninės specifikacijos ar projekto ir kitų statybos rangos darbų reikalavimų be UŽSAKOVO raštiško sutikimo, tokie atvejai fiksuojami įrašais statybos darbų žurnale (kai taikoma) bei sudaromas abiejų Šalių pasirašomas nustatytų Statybos defektų aktas. RANGOVUI nepagrįstai atsisakius pasirašyti nustatytų Statybos defektų aktą, jis pasirašomas UŽSAKOVO vienašališkai ir įteikiamas RANGOVUI pasirašytinai arba išsiunčiamas registruotu paštu. RANGOVAS neatsako, jei defektai atsirado dėl neteisingos eksploatacijos, sugadinimo, neteisingų, nuo RANGOVO nepriklausančių sprendimų, ar kitų įstatymuose numatytų atsakomybę šalinančių aplinkybių.

## UŽSAKOVAS turi teisę nepasirašyti RANGOVO atliktų statybos rangos darbų perdavimo UŽSAKOVUI akto ir neatlikti mokėjimų, kol RANGOVAS savo sąskaita nepašalina nustatytų Statybos defektų akte nurodytų trūkumų. UŽSAKOVAS turi teisę pareikšti RANGOVUI pretenzijas dėl išaiškėjusių atliktų statybos rangos darbų trūkumų, jei būtų nustatyta, kad jie atsirado dėl RANGOVO kaltės, taip pat ir pasibaigus Pirkimo sutarties vykdymo laikui, tačiau tebegaliojant Pirkimo sutartimi nustatytiems atliktų statybos rangos darbų garantiniams laikotarpiams, nurodytiems Pirkimo sutartyje. Tokiu atveju UŽSAKOVAS turi teisę reikalauti, kad RANGOVAS ištaisytų nustatytus trūkumus savo sąskaita. Jei RANGOVAS per protingą UŽSAKOVO nurodytą terminą nurodytų trūkumų neištaiso arba atsisako juos ištaisyti, UŽSAKOVAS turi teisę reikalauti, kad RANGOVAS kompensuotų patirtus nuostolius (įskaitant UŽSAKOVO savo lėšomis įgyvendintų statybos darbų, kuriais ištaisomi nurodyti trūkumai, išlaidas).

## RANGOVAS privalo per protingą, su UŽSAKOVU suderintą, laikotarpį pašalinti Statybos užbaigimo komisijos/UŽSAKOVO nustatytus trūkumus. Trūkumų ištaisymo laikotarpis su UŽSAKOVU suderinamas atsižvelgiant į Statybos užbaigimo komisijos/UŽSAKOVO nustatytą trūkumų ištaisymo laikotarpį ir įforminamas papildomu susitarimu, kuriame nurodami papildomi statybos darbai ir jų atlikimo laikotarpis.

## Sąskaitą faktūrą TIE RANGOVAS ĖJAS gali išrašyti tik po to, kai abi šalys pasirašė RANGOVO atliktų statybos rangos darbų perdavimo UŽSAKOVUI aktą ir RANGOVUI pateikus Defektų ištaisymo garantiniu laikotarpiu užtikrinimą). Sąskaitoje faktūroje turi būti nurodytas Pirkimo sutarties ir atliktų statybos rangos darbų perdavimo UŽSAKOVUI akto numeris. Prie sąskaitos faktūros turi būti pridėtas abiejų Šalių pasirašytas RANGOVO atliktų statybos rangos darbų perdavimo UŽSAKOVUI aktas bei kiti pagal Pirkimo sutartį numatyti dokumentai.

## Apmokėjimas už Darbus yra vykdomas per 30 (trisdešimt) kalendorinių dienų po RANGOVO Darbų perdavimo UŽSAKOVUI akto pasirašymo, RANGOVUI pateikus visus šios Sutarties 1.1.10 punkte nurodytus dokumentus. Nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis RANGOVUI pateikia įrodymus, patvirtinančius apie finansavimo iš trečiųjų šalių vėlavimą.

## Už atliktus Darbus tarpiniai mokėjimai neatliekami.

## Tiesioginio atsiskaitymo RANGOVO pasitelkiamiems subtiekėjams (subrangovams) galimybės įgyvendinamos šia tvarka:

## Subtiekėjas (subrangovas), norėdamas, kad UŽSAKOVAS tiesiogiai atsiskaitytų su juo pateikia prašymą UŽSAKOVUI ir inicijuoja trišalės sutarties tarp jo, UŽSAKOVO ir RANGOVO sudarymą. Sutartis turi būti sudaryta ne vėliau kaip iki pirmojo UŽSAKOVO atsiskaitymo su subtiekėju (subrangovu). Šioje Pirkimo sutartyje nurodoma RANGOVO teisė prieštarauti nepagrįstiems mokėjimams, tiesioginio atsiskaitymo su subtiekėju (subrangovu) tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

## Subtiekėjas (subrangovas), prieš pateikdamas sąskaitą UŽSAKOVUI, turi ją suderinti su RANGOVU. Suderinimas laikomas tinkamu, kai subtiekėjo (subrangovo) išrašytą sąskaitą raštu patvirtina atsakingas TIE RANGOVO atstovas, kuris yra nurodytas trišalėje sutartyje. UŽSAKOVO atlikti mokėjimai subtiekėjui (subrangovui) pagal jo pateiktas sąskaitas atitinkamai mažina sumą, kurią UŽSAKOVAS turi sumokėti RANGOVUI pagal Pirkimo sutarties sąlygas ir tvarką. RANGOVAS, išrašydamas ir pateikdamas sąskaitas UŽSAKOVUI, atitinkamai į jas neįtraukia subtiekėjo (subrangovo) tiesiogiai UŽSAKOVUI pateiktų ir RANGOVO patvirtintų sąskaitų sumų.

## Tiesioginis atsiskaitymas su subtiekėju (subrangovu) neatleidžia RANGOVO nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju (subrangovu), RANGOVUI Pirkimo sutartimi numatytos teisės, pareigos ir kiti įsipareigojimai nepereina subtiekėjui (subrangovui).

## Atsiskaitymas su subtiekėju (subrangovu) vykdomas per 30 (trisdešimt) kalendorinių dienų nuo tinkamos sąskaitos pateikimo UŽSAKOVUI. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis subtiekėjui (subrangovui) pateikia įrodymus, patvirtinančius apie finansavimo iš trečiųjų šalių vėlavimą.

## Atsiskaitymai su subtiekėju (subrangovu) atliekami trišalėje sutartyje nustatyta tvarka, atsižvelgiant į Pirkimo sutartyje nustatytą mokėjimo tvarką. Atsiskaitymai su subtiekėju (subrangovu) atliekami trišalėje Sutartyje nustatyta kaina, bet ne didesne, nei nustatyta Pirkimo sutartyje.

## Jei dėl tiesioginio atsiskaitymo su subtiekėju (subrangovu) faktiškai nesutampa RANGOVO ir subtiekėjo (subrangovo) nurodyti faktiniai kiekiai / apimtys / mokėtinos sumos, rizika prieš UŽSAKOVĄ tenka RANGOVUI ir neatitikimai pašalinami RANGOVO sąskaita.

## Sąskaita – faktūra rengiama vadovaujantis Lietuvos Respublikos pridėtinės vertės mokesčio įstatymo ir jo įgyvendinamųjų teisės aktų nuostatomis.

##  UŽSAKOVAS visus mokėjimus pagal šią Pirkimo sutartį atlieka į Pirkimo sutarties 17 punkte nurodytą arba kitą RANGOVO raštu nurodytą banko sąskaitą jei RANGOVAS faktoringo sutarties pagrindu yra perleidęs trečiajam asmeniui (finansuotojui) savo piniginį reikalavimą, kylantį iš Pirkimo sutarties.

## Vykdant Pirkimo sutartį, visi Pirkimo sutarties mokėjimų dokumentai (sąskaitos faktūros, RANGOVO atliktų statybos rangos darbų perdavimo UŽSAKOVUI aktas) teikiami elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos RANGOVO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Perkančioji organizacija elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

# Garantijos ir statybos rangos darbų kokybės užtikrinimas

## Statiniui galioja Civiliniame kodekse nustatyti minimalūs garantiniai terminai bei RANGOVO pasiūlyme ir Techninėje specifikacijoje nurodyti garantiniai terminai įrangai ir/ar jos komponentams.

## RANGOVAS garantuoja, kad statybos užbaigimo metu jo atlikti statybos rangos darbai, sumontuota įranga atitiks Techninėje specifikacijoje ir Projekte numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų statybos rangos darbų vertę.

## RANGOVAS Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų statybos rangos darbų defektus.

## Jeigu RANGOVAS atliko statybos rangos darbus pažeisdamas techninėje specifikacijoje, Projekte ir Pirkimo sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, UŽSAKOVAS turi teisę reikalauti, kad RANGOVAS:

## nedelsiant sustabdytų ir (ar) nutrauktų statybos rangos darbų atlikimą, arba

## neatlygintinai pakeistų nekokybiškas medžiagas, gaminius, arba

## neatlygintinai pagerintų atliekamų statybos rangos darbų kokybę, arba

## neatlygintinai ištaisytų netinkamai atliktus statybos rangos darbus, arba

## atlygintų UŽSAKOVUI statybos rangos darbų trūkumų šalinimo išlaidas.

## RANGOVAS garantuoja elektros energijos kaupimo įrenginio efektyvumą bei užtikrina pasiūlyme nurodytą įkrovimo/iškrovimo ciklų skaičių.

# Užtikrinimai ir draudimai

## (Pasirinkus netaikyti Pirkimo sutarties įvykdymo užtikrinimo (7.1 p.)):

[7.1. Papildomos Pirkimo sutarties įvykdymo užtikrinimo priemonės netaikomos.]

Arba

*(Kai taikomas Pirkimo sutarties įvykdymo užtikrinimas 7.1-7.5 p.):*

[7.1. [RANGOVAS, kartu su Pirkimo sutartimi privalo pateikti UŽSAKOVUI Pirkimo sutarties įvykdymo užtikrinimą Lietuvoje ar užsienyje registruoto banko garantiją ar draudimo bendrovės laidavimo raštą su polisu sumai ne mažesnei nei [procentai skaičiais] Pradinės Pirkimo sutarties vertės be PVM. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.

## Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, UŽSAKOVAS raštu pareikalauja RANGOVO per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei RANGOVAS nurodytu atveju nepasirūpina Pirkimo sutarties įvykdymo užtikrinimu, jam tenka prievolė atlyginti užtikrinimo sumą UŽSAKOVUI Pirkimo sutarties neįvykdymo (nutraukimo dėl RANGOVO kaltės) atveju.

## Jei RANGOVAS nevykdo savo sutartinių įsipareigojimų UŽSAKOVUI, UŽSAKOVAS pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, UŽSAKOVAS įspėja apie tai RANGOVA ir nurodo, dėl kokio pažeidimo pateikia šį reikalavimą. Jei UŽSAKOVUI pasinaudojus Pirkimo sutarties įvykdymo užtikrinimu, RANGOVAS ketina toliau vykdyti sutartinius įsipareigojimus, UŽSAKOVAUI sutikus leisti jam toliau vykdyti sutartinius įsipareigojimus, RANGOVAS privalo pateikti naują Pirkimo sutarties įvykdymo užtikrinimą 7.1 Pirkimo sutarties punkte nurodyta tvarka. Jei Pirkimo sutartis nutraukiama dėl RANGOVO kaltės, UŽSAKOVAS bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

##  Pirkimo sutarties įvykdymo užtikrinimo dokumentas per 5 (penkias) darbo dienas grąžinamas RANGOVUI, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

##  Siekdamas užtikrinti Pirkimo sutarties įvykdymą RANGOVAS, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į UŽSAKOVO nurodytą sąskaitą banke pervesti sumą ne mažesnę nei [procentai skaičiais] Pradinės Pirkimo sutarties vertės be PVM. Ši suma, per 5 (penkias) darbo dienas yra grąžinama RANGOVUI tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. RANGOVUI neįvykdžius savo sutartinių įsipareigojimų ar Pirkimo sutartį nutraukus dėl RANGOVO kaltės, visa šiame punkte nurodyta į UŽSAKOVO sąskaita pervesta suma yra negrąžinama.]

# Šalių teisės ir pareigos

## UŽSAKOVAS turi teisę:

## kontroliuoti ir prižiūrėti, ar atliekamų statybos rangos darbų atlikimo eiga, kiekis, kaina, medžiagų kokybė atitinka Projektą, darbų kiekių žiniaraščius, perdavimo aktus, sąskaitas – faktūras, UŽSAKOVO pateiktų medžiagų naudojimą. Pastabas dėl vykdomų statybos rangos darbų gali pateikti projekto vykdymo priežiūros, techninės priežiūros vadovai raštu – įrašais statybos darbų žurnale (jei toks privalomas) ir UŽSAKOVAS;

## reikalauti, kad RANGOVAS statybos rangos darbus vykdytų pagal Projektą ir laikydamasis normatyvinių statybos dokumentų reikalavimų. Jeigu RANGOVAS nukrypsta nuo Projekto, Darbų terminų nustatytų priede Nr.1, nesilaiko normatyvinių statybos dokumentų reikalavimų ir (ar) statybos Darbų vykdymo protokoluose nurodytų ir RANGOVO prisiimtų įsipareigojimų, UŽSAKOVAS turi teisę raštu reikalauti šalinti defektus, nepriimti nekokybiškai atliktų statybos rangos darbų ir nemokėti už netinkamai atliktus statybos rangos darbus iki nustatytų statybos rangos Darbų defektų pašalinimo arba pašalinti trūkumus trečiųjų asmenų pagalba RANGOVO sąskaita;

## duoti nurodymus RANGOVUI ir reikalauti jų vykdymo, jei statybos eigoje nesilaikoma priede Nr.1 nurodytų Darbų atlikimo terminų ar pažeidžiami Pirkimo sutartyje nurodyti kokybės reikalavimai;

## reikalauti, kad RANGOVAS savo sąskaita ištaisytų Projektą pagal ekspertizės metu (jei tokia privaloma) gautas privalomas pastabas;

## reikalauti, kad RANGOVAS savo sąskaita pašalintų statybos rangos darbų defektus, atsiradusius per garantinį laikotarpį.

## prašyti RANGOVO pateikti informaciją ir/ar dokumentus, kurie įrodytų vykdant Darbus naudojamų medžiagų, įrenginių atitikimą Pirkimo sutarties 8.4.45 reikalavimams.

## nustačius, kad, vykdant Darbus naudojamos medžiagos, įrenginiai neatitinka Pirkimo sutarties 8.4.45 punktų nuostatų, reikalauti Tiekėjo pakeisti, vykdant Darbus naudojamas medžiagas, įrenginius į atitinkančias.

## UŽSAKOVAS įsipareigoja:

## per 5 (penkias) darbo dienas po rašytinio RANGOVO prašymo gavimo pateikti pastarajam visus sutikimus, įgaliojimus ir (ar) kitus reikalingus leidimus bei dokumentus, kad RANGOVAS galėtų veikti kaip UŽSAKOVO įgaliotas asmuo visose kompetentingose institucijose ta apimtimi, kiek tai susiję su visais Darbais;

## pateikti Darbams vykdyti reikalingus dokumentus, kuriuos pagal įstatymus ar kitus teisės aktus UŽSAKOVAS privalo pateikti RANGOVUI. Tuo atveju, jeigu RANGOVUI bus reikalingi kiti, Pirkimo sutartyje nenurodyti dokumentai, jis įsipareigoja apie tai įspėti UŽSAKOVĄ ne vėliau kaip prieš 5 (penkias) darbo dienas, raštu nurodydamas konkrečiai kokių dokumentų jam reikia ir kokia forma jie turėtų būti pateikti;

## organizuoti techninio darbo projekto ekspertizės atlikimą (jeigu ji privaloma vadovaujantis LR teisės aktais arba UŽSAKOVAS numatęs atlikti);

## bendradarbiauti su RANGOVU vykdant Pirkimo sutartį;

## sumokėti RANGOVUI už tinkamai atliktus bei nustatyta tvarka priimtus Darbus Pirkimo sutartyje numatytais terminais ir tvarka;

## užtikrinti RANGOVUI galimybę laisvai patekti į statinio Darbų atlikimo vietą iki Pirkimo sutarties galiojimo pabaigos;

## vykdyti UŽSAKOVO funkcijas ir statybos rangos darbų techninę priežiūrą. Statybos rangos darbų techninę priežiūrą vykdo UŽSAKOVO paskirtas techninis prižiūrėtojas. UŽSAKOVAS turi teisę Pirkimo sutarties galiojimo metu keisti techninį prižiūrėtoją arba pasitelkti dar kelis techninius prižiūrėtojus, prieš tai pranešdamas RANGOVUI. Techniniu prižiūrėtoju UŽSAKOVAS gali skirti savo atsakingą darbuotoją arba tam tikslui samdyti kitą fizinį ar juridinį asmenį;

## nedelsiant spręsti tarp RANGOVO ir objekto, kuriame atliekami Darbai, savininkų bei naudotojų kylančias problemas, klausimus;

## Pirkimo sutartyje nustatytomis sąlygomis priimti iš RANGOVO tinkamai atliktus Darbus;

##  per 3 darbo dienas nuo informacijos apie RANGOVO pasitelktus (pakeistus) subtiekėjus (subrangovus) gavimo dienos raštu informuoti šiuos subtiekėjus (subrangovus) dėl galimybės tiesiogiai atsiskaityti su jais;

## patvirtinti, kad turi teisę bei visus reikalingus įgalinimus sudaryti su RANGOVU Pirkimo sutartį dėl Darbų atlikimo trečiųjų asmenų nuosavybėje ir intervencijos į ją tiek, kiek tai yra būtina Darbams atlikti;

## apmokėti už statybą leidžiančio dokumento išdavimą.

## RANGOVAS turi teisę:

## naudotis Lietuvos Respublikos statybos įstatymo, statybos techniniuose reglamentuose ir kituose Lietuvos Respublikos įstatymuose numatytomis RANGOVO (Rangovo) teisėmis;

## Pirkimo sutarties vykdymui pasitelkti šiuos ūkio subjektus, kurių pajėgumais remiasi kvalifikacijai atitikti: [pavadinimas (-ai), įmonės kodas];

## Pirkimo sutarties vykdymui pasitelkti šiuos subtiekėjus (subrangovus): [pavadinimas (-ai), įmonės kodas];

## gauti UŽSAKOVO apmokėjimą už įvykdytus Darbus pagal Pirkimo sutartyje nustatytas sąlygas ir tvarką;

## RANGOVAS įsipareigoja:

## Sudarius Pirkimo sutartį, tačiau ne vėliau negu Pirkimo sutartis pradedama vykdyti, RANGOVAS įsipareigoja UŽSAKOVUI pranešti tuo metu žinomų subtiekėjų pavadinimus, kontaktinius duomenis ir jų atstovus;

## ne vėliau kaip per 5 (penkias) dienas nuo Pirkimo sutarties pasirašymo dienos, paskirti RANGOVO atstovą ir suteikti jam visus įgaliojimus, būtinus RANGOVO vardu veikti pagal Pirkimo sutartį. RANGOVO atstovas įgyja teisę Pirkimo sutarties tikslais veikti RANGOVO vardu nuo momento, kai RANGOVAS praneša UŽSAKOVUI apie jo paskirtą atstovą;

## ne vėliau kaip per 5 (penkias) darbo dienas nuo Pirkimo sutarties įsigaliojimo dienos, suderinti su UŽSAKOVU ir jam pateikti projekto vadovo/projekto dalies (-ių) vadovo (-ų), paskirtų vykdyti sutartinius RANGOVO įsipareigojimus, sąrašą, kuriame būtų nurodyta minėtiems specialistams numatoma priskirti veiklos sritis, kvalifikacija, reikalinga tinkamai atlikti Darbus, ir jų kvalifikaciją patvirtinančių dokumentų kopijas;

## nedelsiant, bet ne vėliau kaip per 3 darbo dienas po atitinkamų aplinkybių atsiradimo/paaiškėjimo raštu informuoti UŽSAKOVĄ apie atsiradimą aplinkybių, galinčių trukdyti pradėti, atlikti ir (arba) baigti Darbus (įskaitant ir UŽSAKOVO pateiktos informacijos, duomenų, dokumentų trūkumą, realią tikimybę, kad UŽSAKOVO nurodymai kelia grėsmę Darbų kokybei, jų atlikimo terminams);

## prieš 3 (tris) darbo dienas iki statybos rangos darbų pradžios įsakymu ar kitu tvarkomuoju dokumentu, įstatymų nustatyta tvarka paskirti kvalifikuotą statinio statybos vadovą/ specialiųjų statybos darbų vadovą (-us) ir atestuotą asmenį, atsakingą už elektros ūkį ir darbų saugą;

## prieš pradėdamas rengti Projektą, išsiaiškinti UŽSAKOVO pageidavimus bei atsižvelgti į jo pastabas ir pasiūlymus, imtis visų įmanomų priemonių, kad Projektas būtų parengtas pagal UŽSAKOVO pageidavimus neviršijant techninės užduoties reikalavimų ir vadovaujantis galiojančiomis teisės aktų, reglamentuojančių statybos ir projektavimo veiklą, normomis;

## ne vėliau kaip per 10 (dešimt) dienų nuo Pirkimo sutarties įsigaliojimo dienos, sudaryti Darbų atlikimo grafiką ir raštu suderinti jį su UŽSAKOVU;

## Projektą rengti pagal Pirkimo sutarties, techninės užduoties, projekto rengimo dokumentus;

## apie reikalingus, Pirkimo sutartyje nenurodytus dokumentus, įspėti UŽSAKOVĄ ne vėliau kaip prieš 5 (penkias) dienas iki jų pateikimo dienos, raštu nurodant konkrečiai kokie dokumentai reikalingi ir kokia forma jie turėtų būti pateikti;

## bendradarbiauti su UŽSAKOVU, neatlygintinai konsultuoti UŽSAKOVĄ su Pirkimo sutarties vykdymu susijusiais klausimais, operatyviai bei neatlygintinai pašalinti visus pastebėtus techninio darbo projekto trūkumus ir netikslumus bei išspręsti visus su tuo susijusius klausimus;

## suderinti su UŽSAKOVU visus koncepcinius sprendimus, projektinius sprendimus, taip pat projekte nustatytas naudoti medžiagas;

## Projekto rengimo metu, esant poreikiui, atlikti UŽSAKOVO nurodytų techninėje užduotyje ir/ar pagal projektavimą reglamentuojančių teisės aktų reikalavimus būtinus atlikti tyrimus (organizuoti ir savo lėšomis atlikti statinio ekspertizės, statinio statybos sklypo geodezinių, geologinių, hidrogeologinių, aplinkos taršos ir kitus tyrimus, taip pat ir gretimų statinių, kuriems gali turėti įtakos numatomi statybos darbai, tyrimus);

## prieš atlikdamas bet kokį su UŽSAKOVU anksčiau suderinto projekto sprendinio pakeitimą, gauti raštišką UŽSAKOVO pritarimą. Vykdydamas minėtus techninio darbo projekto pakeitimus, RANGOVAS privalo atitinkamai pakeisti visas jų dalis, susijusias su konkrečiu pakeitimu;

## ištaisyti Projektą pagal ekspertizės metu gautas privalomas pastabas ir pakartotinai pateikti ekspertizės rangovui bei gauti projekto įvertinimą, kad projektas atitinka esminius statinio reikalavimus, projekto rengimo dokumentų, kitų statybos teisės aktų reikalavimus. Projekto pataisymas pagal ekspertizės privalomąsias pastabas turi būti atliktas per 15 (penkiolika) kalendorinių dienų nuo pastabų gavimo dienos.

## [Po statybą leidžiančio dokumento išdavimo, perduoti UŽSAKOVUI [įkeliamas UŽSAKOVO kataloge nurodytas skaičius] vnt. techninio darbo projekto popierinių bylų egzempliorių ir 1 byla elektroninėje laikmenoje.] (taikoma, kai statybą leidžiantį dokumentą gauna RANGOVAS).

## statinio projekto vykdymo priežiūros paslaugas (kai taikoma) teikti pagal STR nuostatas ir lankytis darbų vietoje ne rečiau kaip 1 kartą per mėnesį, laikantis suderinto su UŽSAKOVU Darbų atlikimo grafiko arba, esant būtinybei, UŽSAKOVO kvietimu;

## UŽSAKOVUI pareikalavus bei pagrindus poreikį, projekto vykdymo priežiūros metu (kai taikoma) teikti tarpines ataskaitas ir pateikti baigiamąją ataskaitą (pateikiama per vieną mėnesį nuo statybos užbaigimo akto surašymo dienos). Visos ataskaitos parengiamos lietuvių kalba dviem egzemplioriais ir pateikiamos UŽSAKOVUI;

## statinio projekto vykdymo priežiūros paslaugas (kai taikoma) teikti per visą statybos rangos darbų vykdymo laikotarpį;

## vykdyti statybos rangos darbus pagal Projektą, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad statybos rangos darbų priėmimo metu jie atitiks Projekte nustatytas savybes, normatyvinių dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą Projekte numatytam panaudojimui;

## Pagal Darbų vykdymo grafiką pradėti, kokybiškai atlikti, laiku užbaigti ir perduoti UŽSAKOVUI visus Pirkimo sutartyje nurodytus Darbus ir ištaisyti defektus, nustatytus iki Darbų perdavimo UŽSAKOVUI ir (ar) per garantinį laikotarpį;

## savarankiškai apsirūpinti materialiniais ištekliais, reikalingais Pirkimo sutartyje numatytiems Darbams atlikti, Darbų vykdymui naudoti tik naujas medžiagas, gaminius, atitinkančius projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas ir gaminius, garantuoti tinkamą statybinių ir kitų medžiagų ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Garantuoti tinkamą statybos produktų ir įrenginių priėmimą, tikrinti jų atitikties dokumentus ir teikti juos techninės priežiūros vadovui, organizuoti jų sandėliavimą bei apsaugą;

## savo sąskaita sumokėti už suvartotą elektros energiją, vandenį ir kitas komunalines paslaugas;

## dalyvauti surašant Statybos užbaigimo aktą, pateikti visus reikiamus paaiškinimus, normatyviniuose dokumentuose ir techniniame darbo projekte nustatytą išpildomąją projektinę dokumentaciją, gaminių ir įrengimų techninius pasus, eksploatavimo instrukcijas ir kitus būtinus dokumentus. Imtis visų priemonių, kurios priklauso nuo jo valios, tam, kad būtų pašalinti bet kokie esami ir (arba) potencialūs trūkumai, dėl kurių nebūtų išduotas Statybos užbaigimo aktas ir (arba) kurie būtų nurodyti Statybos užbaigimo akte, Statybos užbaigimo komisijos protokoluose ir (arba) kituose su šiuo procesu susijusiuose dokumentuose. Vykdydamas šiame punkte numatytas prievoles, teikti nemokamas konsultacijas ir sprendinius, kurių pagrindu būtų šalinami bet kokie techninio darbo projekto defektai ir (arba) statinio statybos trūkumai, jeigu juos nulėmė netinkamas ir (arba) neišsamus techninis darbo projektas arba jo priedai;

## suteikti statybos rangos darbams ir sumontuotai įrangai Pirkimo sutartyje nurodytas garantijas;

## savo jėgomis bei sąskaita, gavus iš UŽSAKOVO atitinkamus leidimus ir (ar) įgaliojimus, atlikti visus Darbų suderinimus su valstybės ir (ar) savivaldos institucijomis, kitais asmenimis, gauti projekto rengimo privalomuosius dokumentus. Savo jėgomis bei sąskaita gauti pagal galiojančius teisės aktus Darbams reikalingus leidimus ir derinimus iš trečiųjų šalių, įforminti reikalingą vykdomąją dokumentaciją ir perduoti ją UŽSAKOVUI. Šalys aiškiai susitaria, kad visus Darbų atlikimo derinimo klausimus RANGOVAS privalo išspręsti savarankiškai jam UŽSAKOVO suteikiamų įgaliojimų ribose.

## teisės aktų nustatyta tvarka, atlikti visus veiksmus, kuriuos turi atlikti RANGOVAS, kad būtų tinkamai paruošta ir pateikta Statybos užbaigimo komisijai/UŽSAKOVUI visa reikiama dokumentacija vadovaujantis Lietuvos Respublikos teisės aktų reikalavimais, kuri reikalinga Statybos užbaigimo aktui parengti, bei dalyvauti oficialiose procedūrose;

## tuo atveju, jeigu nėra galimybės atlikti Pirkimo sutartyje numatytų Darbų pagal nustatytus Darbų atlikimo terminus, raštiškai apie tai informuoti UŽSAKOVĄ, nurodant konkrečias priežastis bei Darbų atlikimo terminų pažeidimo pašalinimo priemones;

## inicijuoti projektinių sprendimų keitimą, papildymą ir taisymą tik gavus UŽSAKOVO raštišką sutikimą, o Darbų terminus keisti, pasirašant papildomus susitarimus;

## laiku ir tinkamai informuoti UŽSAKOVĄ apie atliktus Darbus bei apie atliktų Darbų priėmimo – perdavimo datą bei pateikti UŽSAKOVUI Aktus ir RANGOVO atliktų Darbų perdavimo Užsakovui aktą, išrašyti sąskaitas faktūras, kitą normatyvinių statybos dokumentų nurodytą statybos Darbų atlikimo dokumentaciją. UŽSAKOVUI paprašius papildomos informacijos, per 3 (tris) darbo dienas raštu pranešti apie darbų eigą bei rezultatus, pateikti kitą su techninio darbo projekto / techninio ir darbo projektų vykdymu susijusią informaciją;

## sudaryti sąlygas UŽSAKOVO atstovams, techniniam prižiūrėtojui, projekto vykdymo priežiūros vadovui bei valstybinių kontroliuojančių institucijų atstovams lankytis Darbų objekte bei susipažinti su visa Darbų dokumentacija;

## garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. RANGOVAS užtikrina, kad jo pasamdyti darbuotojai ir/arba tretieji asmenys, už kuriuos atsakingas RANGOVAS, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;

## saugoti atliktus Darbus ir reikmenis nuo sugadinimo ir vagystės, nuo meteorologinių sąlygų poveikio iki galutinio objekto perdavimo UŽSAKOVUI dienos. Pastatuose ar jų dalyje, kurioje atliekami Darbai, atsitiktinio žuvimo ar sugadinimo rizika tenka RANGOVUI iki Darbų užbaigimo pabaigos ir Darbų perdavimo-priėmimo aktų pasirašymo;

## savo sąskaita ištaisyti statybos rangos darbus, kurie dėl RANGOVO kaltės yra netinkamai įvykdyti ir neatitinkantys Pirkimo sutarties sąlygų bei projektinės dokumentacijos. Taip pat savo sąskaita ištaisyti atliktų Darbų trūkumus ir defektus, išaiškėjusius ar atsiradusius pasibaigus Pirkimo sutarties vykdymo laikui, bet tebegaliojant statinio garantiniam laikotarpiui, UŽSAKOVUI pateikus raštišką pretenziją, per protingą terminą, suderintą su UŽSAKOVU, jeigu dėl defekto pobūdžio jie neturi būti pašalinti anksčiau;

## statybos rangos darbus atlikti tvarkingai, neteršiant teritorijos, kompaktiškai laikyti statybos atliekas bei išvežus jas iš teritorijos pateikti UŽSAKOVUI patvirtinančius dokumentus apie statybinio laužo, grunto išvežimą į tam specialiai skirtas vietas;

## esant būtinybei, nustatyta tvarka užsakyti ir gauti nutiestų inžinerinių tinklų geodezines nuotraukas ir apmokėti jų parengimo išlaidas;

## esant būtinybei, kartu su UŽSAKOVU suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą;

## pagal statybviečių įrengimo reikalavimus savo lėšomis įrengti laikinus aptvėrimus, o baigus statybos rangos darbus juos išardyti;

## užtikrinti, kad į statybvietę ir medžiagų saugojimo aikšteles ar vietas nepatektų pašaliniai asmenys;

## atsakyti už subtiekėjų (subrangovų) atliktus Darbus ir jų kokybę ar padarytą žalą;

## vykdyti visus teisėtus ir neprieštaraujančius Pirkimo sutarties nuostatoms raštiškus UŽSAKOVO nurodymus;

## atitikti teisės aktuose numatytus ir Darbų vykdymui privalomus kvalifikacijos reikalavimus;

## užtikrinti iš UŽSAKOVO Pirkimo sutarties vykdymo metu gautos ir su Pirkimo sutarties vykdymu susijusios informacijos konfidencialumą ir apsaugą;

## nenaudoti UŽSAKOVO pavadinimo jokioje reklamoje, leidiniuose ar kt. be išankstinio raštiško UŽSAKOVO sutikimo;

## atlyginti nuostolius UŽSAKOVUI dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekių pavadinimų ar prekių ženklų naudojimo, išskyrus atvejus, kai toks pažeidimas atsiranda dėl UŽSAKOVO kaltės.

## UŽSAKOVUI pareikalavus, mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, vykdant Darbus nenaudoti medžiagų, įrenginių, kurių kilmės šalis yra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

# Šalių atsakomybė

## UŽSAKOVAS, vėluojantis apmokėti už atliktus Darbus moka 0,05 procento delspinigių už kiekvieną pavėluotą dieną nuo vėluojamos sumokėti sumos be PVM.

## UŽSAKOVAS, vėluojantis priimti statybos rangos darbus (pasirašyti Aktus ir grąžinti juos RANGOVUI), ar pateikti raštu pretenzijas dėl netinkamo statybos rangos darbų atlikimo), moka 0,05 procento delspinigių už kiekvieną pavėluotą dieną nuo vėluojamų priimti statybos rangos darbų kainos be PVM.

## UŽSAKOVAS nevykdantis ar netinkamai vykdantis Pirkimo sutartį, privalo atlyginti dėl tokių jo veiksmų (neveikimo) RANGOVO patirtus nuostolius.

## Pirkimo sutartį nutraukus dėl RANGOVO esminio Pirkimo sutarties pažeidimo, Pirkimo sutarties įvykdymo užtikrinimas RANGOVUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

## Jei RANGOVAS nutraukia visus ar dalį Pirkimo sutartyje numatytų Darbų be pateisinamos priežasties, Pirkimo sutarties įvykdymo užtikrinimas RANGOVUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

## RANGOVUI nepradėjus taisyti defektų pagal techninės arba projekto vykdymo priežiūros vykdytojų raštiškus reikalavimus dėl atliktų Darbų kokybės ilgiau negu per 3 (tris) darbo dienas, o esant pagrįstiems RANGOVO argumentams per technologiškai būtiną laiką, Pirkimo sutarties įvykdymo užtikrinimas RANGOVUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

## Jeigu RANGOVAS, suderintu su UŽSAKOVU laiku nepašalina defektų, UŽSAKOVO nustatytų per garantinį laiką, jis atlygina UŽSAKOVO išlaidas, susijusias su defektų šalinimu.

## Jei UŽSAKOVAS pasinaudoja Pirkimo sutarties įvykdymo užtikrinimu arba baigiasi jo galiojimo laikas, RANGOVAS, privalo per 5 (penkias) darbo dienas pateikti naują Pirkimo sutarties įvykdymo užtikrinimą 7.1 p. nurodytomis sąlygomis.

## Jeigu Darbai buvo sustabdyti Šalių raštišku susitarimu, ir Darbų vykdymas atnaujinamas, Pirkimo sutarties įvykdymo užtikrinimo dokumento galiojimas turi būti pratęsiamas ir turi galioti kaip numatyta Pirkimo sutarties 7.1 punkte. RANGOVAS per 5 (penkias) darbo dienas nuo šio Šalių susitarimo pasirašymo dienos privalo pateikti Pirkimo sutarties įvykdymą užtikrinantį dokumentą.

## RANGOVUI vėluojant atlikti Darbus ar juos atlikus nekokybiškai, su trūkumais (defektais), taip pat vilkinant Darbus dėl RANGOVO kaltės, jis privalo mokėti 0,05 procento delspinigių už kiekvieną pradelstą dieną nuo Darbų kainos be PVM

## RANGOVUI vėluojant pataisyti techninį darbo projektą ar paprastojo remonto aprašą pagal ekspertizės metu gautas pastabas, jis privalo mokėti 0,05 procento delspinigių už kiekvieną pradelstą dieną nuo Projekto parengimo paslaugų kainos be PVM.

## Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį.

#  Pirkimo sutarties pakeitimai ir pataisymai

10.1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka:

10.1.1. Darbų atlikimo terminai gali būti keičiami vadovaujantis Pirkimo sutarties 4 skyriuje nustatytomis sąlygomis ir tvarka bei 10.1.4 ir

10.1.5 punktu;

10.1.2. Pirkimo sutarties kaina ir Pradinės Pirkimo sutarties vertė gali būti keičiama Pirkimo sutarties 3 skyriuje nustatytomis sąlygomis ir tvarka;

10.1.3. kitais Pirkimo sutartyje numatytais atvejais ir tvarka;

10.1.4. Viešųjų pirkimų įstatyme nustatytomis sąlygomis ir tvarka, jeigu Pirkimo sutarties sąlygų keitimas nenumatytas Pirkimo sutartyje;

10.1.5. Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Darbų atlikimo sąlygos ir terminai Pirkimo sutarties vykdymo metu gali būti keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam Pirkimo sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą Pirkimo sutarties šalį. Pakeistos Darbų atlikimo sąlygos tokiais atvejais taikomos laikinai, iki bus taikomos veiklą ribojančios priemonės.

10.2. Pirkimo sutarties vykdymo metu RANGOVAS gali keisti Pirkimo sutartyje nurodytus ir/ar pasitelkti naujus subtiekėjus (subrangovus). Keičiančiojo ar naujai pasitelkiamo subtiekėjo (subrangovo) kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas (subrangovas) turi neturėti pašalinimo pagrindų (tik tiems, kurių kvalifikacija remiamasi). Apie keičiamus ir (ar) naujai pasitelkiamus subtiekėjus (subrangovus) RANGOVAS turi iš anksto raštu informuoti UŽSAKOVĄ nurodant subtiekėjo (subrangovo) keitimo ir/ar pasitelkimo priežastis kartu pateikiant šalių papildomo susitarimo prie Pirkimo sutarties projektą ir dokumentus, įrodančius subtiekėjo (subrangovo) kvalifikaciją (turi teisę verstis ta veikla, kuriai jis yra pasitelkiamas arba atitinka kitus pirkimo dokumentuose nustatytus kvalifikacinius reikalavimus, keliamus subtiekėjams (subrangovams), jeigu buvo remtasi jų pajėgumais pagrindžiant atitiktį kvalifikacijos reikalavimams) ir pašalinimo pagrindų nebuvimą, o UŽSAKOVAS privalo per 5 darbo dienas nuo kreipimosi gavimo dienos pritarti ir pasirašyti pateiktą šalių papildomą susitarimą prie Pirkimo sutarties arba motyvuotai nepritarti subtiekėjo (subrangovo) pakeitimui ar naujo subtiekėjo (subrangovo) pasitelkimui.

10.3. Pirkimo sutarties vykdymo metu RANGOVAS gali keisti Pirkimo sutartyje nurodytus ir/ar pasitelkti naujus specialistus. Keičiančiojo ar naujai pasitelkiamo specialisto kvalifikacija turi būti pakankama Pirkimo sutarties užduoties įvykdymui. Apie keičiamus ir (ar) naujai pasitelkiamus specialistus RANGOVAS turi iš anksto raštu informuoti UŽSAKOVĄ nurodant specialisto keitimo ir/ar pasitelkimo priežastis kartu pateikiant šalių papildomo susitarimo prie Pirkimo sutarties projektą ir dokumentus, įrodančius specialisto kvalifikaciją (turi teisę verstis ta veikla, kuriai jis yra pasitelkiamas), o UŽSAKOVAS privalo per 5 darbo dienas nuo kreipimosi gavimo dienos pritarti ir pasirašyti

pateiktą šalių papildomą susitarimą prie Pirkimo sutarties arba motyvuotai nepritarti specialisto pakeitimui ar naujo specialisto pasitelkimui;

10.4. UŽSAKOVUI nustačius RANGOVO pasitelkto ar planuojamo pasitelkti subtiekėjo (subrangovo), kurio kvalifikacija remiamasi, pašalinimo pagrindus, UŽSAKOVAS reikalauja RANGOVO per 10 darbo dienų tokį subtiekėją (subrangovą) pakeisti kitu.

10.5. Visi Pirkimo sutarties pakeitimai bei juos sąlygojusios aplinkybės įforminami atskiru rašytiniu Šalių sutarimu.

#  Pirkimo sutarties nutraukimas prieš terminą

11.1. UŽSAKOVAS ir RANGOVAS turi teisę, įspėjęs kitą Šalį prieš protingą terminą, o šiam suėjus ir papildomai įspėjus prieš 10 (dešimt) dienų, vienašališkai (be teismo) nutraukti Pirkimo sutartį dėl esminio jos pažeidimo bei kitais šios Pirkimo sutarties 11.2 – 11.4 punktuose numatytais atvejais. Nutraukus Pirkimo sutartį dėl esminio šios sutarties pažeidimo, UŽSAKOVAS, vadovaudamasis viešuosius pirkimus reglamentuojančių teisės aktų nustatyta tvarka, įtraukia RANGOVA į Nepatikimų tiekėjų sąrašą. Esminiais pažeidimais iš RANGOVO pusės bus laikomi pažeidimai:

11.1.1. kai ilgiau kaip 1 mėn. vėluojama atlikti Darbus pagal priede Nr.1 nustatytus terminus dėl RANGOVO kaltės;

11.1.2. kai kompetentingų institucijų sprendimu nustatyta, kad šiurkščiai pažeidžiama darbo sauga ar statybos techniniai reglamentai, sukeliant grėsmę statybos proceso dalyviams, trečiųjų asmenų saugumui ar gamtai;

11.1.3. kai RANGOVO paskirto statinio statybos vadovo/specialiųjų statybos darbų vadovo (-ų) / projekto vadovo/ projekto dalies (-ių) vadovo (-ų) kvalifikacija yra netinkama, t. y. neatitinka teisės aktuose ir pirkimo dokumentuose nustatytų reikalavimų ir UŽSAKOVUI pareikalavus per UŽSAKOVO nustatytą 5 (penkių) darbo dienų terminą RANGOVAS nepakeičia tinkamos kvalifikacijos statinio statybos vadovu/ specialiųjų statybos darbų vadovu (-ais)/ projekto vadovu/ projekto dalių vadovu (-ais);

11.1.4. RANGOVAS ilgiau kaip 5 darbo dienas nepateikia naujo Pirkimo sutarties įvykdymo užtikrinimo, kaip reikalaujama Pirkimo sutartyje.

11.2. UŽSAKOVAS turi teisę vienašališkai nutraukti Pirkimo sutartį ir (ar) sutartį, kuria keičiama Pirkimo sutartis, jeigu:

11.2.1. RANGOVUI iškeliama bankroto byla;

11.2.2. po raštiško UŽSAKOVO įspėjimo RANGOVAS daugiau nei mėnesį nevykdo statybos rangos darbų kokybės užtikrinimo reikalavimų ar kitų Pirkimo sutarties sąlygų arba po raštiško UŽSAKOVO įspėjimo jas dar kartą pažeidžia;

11.2.3. Pirkimo sutartis buvo pakeista, pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką;

11.2.4. kitais Pirkimo sutartyje ir Viešųjų pirkimų įstatyme numatytais atvejais.

11.3. RANGOVAS turi teisę vienašališkai nutraukti Pirkimo sutartį ir pareikalauti atlyginti nuostolius, jeigu:

11.3.1. UŽSAKOVAS be pateisinamų priežasčių vėluoja apmokėti ilgiau kaip 20 (dvidešimt) kalendorinių dienų nuo Pirkimo sutarties 8 skyriuje nurodytų terminų;

11.3.2. UŽSAKOVAS be pateisinamų priežasčių neatlieka nuo jo priklausančių veiksmų, dėl ko negalima tęsti Darbų daugiau kaip 30 (trisdešimt) kalendorinių dienų iš eilės.

11.4. Jeigu Darbai sustabdomi ilgiau nei 90 (devyniasdešimt) dienų, kiekviena Pirkimo sutarties šalis gali vienašališkai nutraukti Pirkimo sutartį, pranešdama apie tai kitai šaliai raštu Pirkimo sutartyje nustatyta tvarka.

11.5. UŽSAKOVUI arba RANGOVUI vienašališkai nutraukus Pirkimo sutartį RANGOVAS privalo perduoti iki Pirkimo sutarties nutraukimo datos atliktus Darbus, Šalims pasirašant Aktą ir Darbų perdavimo UŽSAKOVUI aktą. UŽSAKOVAS privalo apmokėti tik už tinkamai atliktus Darbus, iš mokėtinų sumų išskaičiuojant netesybas ir nuostolius, jeigu Pirkimo sutartis nutraukiama dėl RANGOVO kaltės.

# Nenugalimos jėgos aplinkybės

12.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie aplinkybes bei jų poveikį įsipareigojimų vykdymui.

12.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).

12.3. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei UŽSAKOVAS raštu nenurodo kitaip, RANGOVAS toliau vykdo savo įsipareigojimus pagal Pirkimo sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

12.4. RANGOVAS patvirtina, kad jis nežino apie nenugalimos jėgos aplinkybes (force majeure), kurių Pirkimo sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Pirkimo sutartyje nustatytų įsipareigojimų.

12.5. Jeigu Pirkimo sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Pirkimo sutartis būtų tinkamai įvykdyta, Pirkimo sutarties Šalies nesugebėjimas įvykdyti Pirkimo sutartyje numatytų įsipareigojimų nebus traktuojamas kaip Pirkimo sutarties pažeidimas ar Pirkimo sutarties įsipareigojimų nevykdymas. Pagrindas atleisti Pirkimo sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

12.6. Jei nenugalimos jėgos (force majeure) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Pirkimo sutarties įvykdymo termino pratęsimo, kuris dėl minėtųjų aplinkybių gali būti RANGOVUI suteiktas, bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

#  Ginčų sprendimas

13.1. Visus ginčus, klausimus ar nesutarimus dėl Pirkimo sutarties sąlygų, kurie gali atsirasti vykdant Pirkimo sutartį taip pat dėl to, kas neaptarta Pirkimo sutartyje, Šalys susitaria spręsti ir Pirkimo sutartį aiškinti vadovaudamosi Lietuvos Respublikos civiliniu kodeksu bei Lietuvos Respublikos viešuosius pirkimus reglamentuojančiais teisės aktais.

13.2. Šalys susitaria, kad kiekvienas ginčas, nesutarimas ar reikalavimas, kylantis iš Pirkimo sutarties ar su ja susijęs, turi būti sprendžiamas derybų būdu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 20 (dvidešimt) kalendorinių dienų, tai Šalys susitaria spręsti juos Lietuvos Respublikos įstatymų nustatyta tvarka Lietuvos Respublikos teismuose.

# Pirkimo sutarties galiojimo sąlygos

14.1. Pirkimo sutartis įsigalioja, kai RANGOVAS po Pirkimo sutarties pasirašymo pateikia UŽSAKOVUI reikalaujamą Pirkimo sutarties įvykdymo užtikrinimą. RANGOVUI per 5 darbo dienas nepateikus reikalaujamo Pirkimo sutarties įvykdymo užtikrinimo, laikoma, kad RANGOVAS atsisakė sudaryti Pirkimo sutartį.

14.2. Pirkimo sutartis galioja iki visiško Pirkimo sutarties šalių įsipareigojimų įvykdymo.

14.3. Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.

# Antikorupciniai įsipareigojimai

## RANGOVAS įsipareigoja vykdant šią Pirkimo sutartį užtikrinti, kad UŽSAKOVO darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką RANGOVO sprendimams, gauti konfidencialios informacijos.

## Pirkimo sutarties Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.

# Baigiamosios nuostatos

16.1. Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

16.2. Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

16.3. Visi su Pirkimo sutartimi susiję pranešimai, prašymai, kiti dokumentai ar susirašinėjimas yra siunčiami elektroniniu paštu, įteikiami pasirašytinai, jų originalus visais atvejais įteikiant kitai Šaliai asmeniškai ar siunčiant registruotu ar kurjeriniu paštu, kiekvienam iš jų Pirkimo sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas elektroniniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.

16.4. Nė viena Šalis neturi teisės perleisti visų arba dalies teisių ir pareigų pagal šią Pirkimo sutartį jokiai trečiajai šaliai be išankstinio raštiško kitos Šalies sutikimo, išskyrus piniginio reikalavimo perleidimą pagal faktoringo sutartį su trečiuoju asmeniu (finansuotoju). Šalys susitaria, kad piniginio reikalavimo, kylančio iš Pirkimo sutarties, perleidimas trečiajam asmeniui (finansuotojui) nekeičia Šalių kitų tarpusavio teisių ir pareigų, nustatytų Pirkimo sutartyje ir teisės aktuose.

16.5. Pirkimo sutartis sudaroma lietuvių kalba. Kiekviena Šalis padengs savo išlaidas, susijusias su Pirkimo sutarties sudarymu, 9 Pirkimo sutarties pasirašymu, ir vykdymu, išskyrus atvejus, aiškiai nurodytus Pirkimo sutartyje.

16.6. Bet kokius mokesčius, kuriais gali būti apmokestinamos sumos, kurias gauna RANGOVAS arba UŽSAKOVAS Pirkimo sutarties pagrindu, privalės sumokėti atitinkamai pats RANGOVAS arba UŽSAKOVAS.

16.7. Pirkimo sutartis sudaroma 2 (dviem) vienodą juridinę galią turinčiais egzemplioriais – po vieną kiekvienai iš Šalių.

16.8. Jeigu pirkimo vykdymo metu nebuvo tikrinama RANGOVO kvalifikacija dėl teisės verstis atitinkama veikla arba buvo tikrinama ne visa apimtimi, RANGOVAS įsipareigoja UŽSAKOVUI, kad Pirkimo sutartį vykdys tik tokią teisę turintys asmenys.

16.9. RANGOVO apskaita privalo būti vedama taip, kad būtų galima įvertinti pateiktų apmokėjimui pagal Pirkimo sutartį sąskaitų faktūrų teisingumą. Visi sąnaudas ir pajamas pagal Pirkimo sutartį patvirtinantys dokumentai turi būti saugomi 10 (dešimt) metų nuo galutinio mokėjimo pagal Pirkimo sutartį.

#  Pirkimo sutarties dokumentai

17.1. Prie Pirkimo sutarties pridedami šie priedai, kurie yra neatskiriama Pirkimo sutarties dalis. Nustatomas toks priedų pirmumas, t. y. kiekvienas paskesnės eilės dokumentas turi žemesnę teisinę galią nei prieš jį nurodytas dokumentas:

17.1.1. Pirkimo dokumentų B dalis „Elektros energijos kaupimo įrenginių, įskaitant projektavimo paslaugas ir įrengimo darbus, pirkimo techninė specifikacija“.

17.1.2. Pirkimo sutarties priedas Nr. 1. Užsakymo sąlygos ir RANGOVO pasiūlymas konkursui.

17.1.3. UŽSAKOVO pateikta projektavimo (techninė) užduotis (specifikacija).

# Pirkimo sutarties šalių rekvizitai ir parašai

|  |  |  |
| --- | --- | --- |
| UŽSAKOVAS |  | RANGOVAS |
| Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |  | [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |
| [Atsakingas asmuo/asmenys:][Vardas, pavardė, pareigos][Tel.] Už Pirkimo sutarties/jos pakeitimų paskelbimą atsakingas asmuo:[Vardas, pavardė, pareigos] |  | [Atsakingas asmuo/asmenys:][Vardas, pavardė, pareigos][Tel.] |
| Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] priedas Nr. 1**

**UŽSAKYTŲ DARBŲ SĄRAŠAS IR TIEKĖJO PASIŪLYMAS KONKURSUI**

[pasiūlymo pateikimo data ir laikas]

|  |
| --- |
| **Užsakymo sąlygos:** |
| 1 | Ar statybą leidžiantį dokumentą, Užsakovui įgaliojus, privalo gauti tiekėjas (Užsakovo vardu, pastarajam atlikus visus veiksmus, kuriuos gali atlikti tik užsakovas) | [...] |
| 2 | Reikalaujamas parengtos dokumentacijos (Projekto) popierinių egzempliorių skaičius | [...] |
| 3 | Darbų atlikimo laikotarpis, įskaitant prekių pristatymą ir projektavimo paslaugas | [...] |
| **Statybos objekto duomenys** |
| 4 | Energijos kaupiklis turi palaikyti „back-up“ funkciją | [...] |
| 5 | Pastato paskirtis | [...] |
| 6 | Adresas | [...] |
| 7 | Kadastro bylos Nr. | [...] |
| 8 | Objekto unikalus Nr. (nurodytas Nekilnojamojo turto kadastre ir registre) | [...] |
| 9 | Ar Užsakovas suteiks Tiekėjui prisijungimus elektros energijai | [...] |
| 10 | Ar Užsakovas suteiks Tiekėjui prisijungimus vandeniui | [...] |
| 11 | Ar Užsakovas suteiks Tiekėjui prisijungimus nuotekoms | [...] |
| 12 | Ar Tiekėjas turi įrengti informacinį stendą | [...] |

UŽSAKOVO pavadinimas: [...]

|  |  |
| --- | --- |
| Darbų kaina, Eur be PVM | [...] |
| 21 % PVM | [...] |
| **Statybos rangos darbų kaina, Eur su PVM** | **[...]** |

|  |
| --- |
| **Tiekėjo siūlomos rodiklių reikšmės ekonominio naudingumo vertinimui** |
| **1** | Keitikliams (inverteriams) taikoma garantija, metai | [...] |
| **2** | Įkrovimo/iškrovimo ciklų (ne mažiau kaip nuo 80 proc. iki 20 proc. kaupiklio talpos) skaičius | [...] |

**Pasiūlymą pateikęs TIEKĖJAS (arba Partnerių grupės pagrindinis partneris):** [...]

\_\_\_\_\_\_\_\_\_\_\_\_\_\_\_\_\_\_\_\_\_\_